
Rīgas valstspilsētas pašvaldības starpskolu sacensību futbolā nolikums

I. Vispārīgie jautājumi

1. Rīgas starpskolu futbola sacensības (turpmāk – Sacensības) norisinās, ņemot vērā Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes 2026.gada 8.jūlija nolikumu Nr.DIKS-26-43-nos “Rīgas valstspilsētas vispārējās izglītības iestāžu spartakiādes nolikums” (turpmāk - Spartakiādes nolikums).

2. Sacensības organizē Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvalde (turpmāk – Pārvalde) sadarbībā ar Rīgas valstspilsētas pašvaldības vispārējās izglītības iestādēm (turpmāk – Skolas) un SIA “NORA RN”. 
II. Sacensību dalībnieki, norises vieta un laiks, programma un nosacījumi

3. Sacensībās var piedalīties:
3.1. 2015. gadā dzimuši un jaunāki dalībnieki; 
3.2. 2014. – 2013. gadā dzimuši dalībnieki;
3.3. 2012. – 2011. gadā dzimuši dalībnieki.

4. Sacensības notiek 2026.gada septembrī un oktobrī.

5. Sacensības rajonos/priekšpilsētās notiek Skolu sporta bāzēs saskaņā ar Sacensību attiecīgo grafiku.

6. Finālsacensības notiek Rīgas 49.vidusskolas stadionā:
6.1. 2015. gadā dzimušiem un jaunākiem 06.10.2026. plkst. 13.00;
6.2. 2014. – 2013. gadā dzimušiem 07.10.2026. plkst. 13.00;
6.3. 2012. – 2011. gadā dzimušiem 08.10.2026. plkst. 13.00.

7. Spēles laiks ir 2 x 10 minūtes. Ja fināla spēle beidzas neizšķirti, tad seko pieci soda sitieni.

8. Par uzvaru spēlē komanda saņem trīs punktus, par zaudējumu –nulle punktus, par neizšķirtu rezultātu – vienu punktu.

9. Vienādu punktu gadījumā augstāku vietu ieņem komanda, kura:
9.1. ieguvusi vairāk punktu savstarpējās spēlēs (divas un vairāk komandas);
9.2. labāka vārtu starpība savstarpējās spēlēs (trīs un vairāk komandas);
9.3. labāka iegūto un zaudēto vārtu starpība visās spēlēs (trīs un vairāk komandas);
9.4. lielāks vārtu guvums visās spēlēs (trīs un vairāk komandas).

10. Finālsacensībās komandas pēc izlozes sadala apakšgrupās. Pēc spēlēm apakšgrupās – finālā apakšgrupu 1. un 2.vietas ieguvējas komandas spēlē “Krustu” – pirmās apakšgrupas 1.vieta spēlē ar otrās apakšgrupas 2.vietu un pirmās apakšgrupas 2.vieta spēlē ar otrās apakšgrupas 1.vietu. Par 3.vietu spēlē pirmo divu finālspēļu zaudētājas komandas un par 1.vietu – uzvarētājas komandas. Ja uz finālsacensībām neierodas visas rajonu/priekšpilsētu uzvarētājas komandas, tad spēlē pēc apļa sistēmas.

11. Informāciju par Sacensību norisi var saņemt, zvanot Pārvaldes Interešu un sporta izglītības nodaļas projektu koordinatorei Ingai Vanagai (tālrunis 26669021) vai SIA “NORA RN” projektu vadītājam Jānim Burmistrim (tālrunis 26663883).

12. Piedaloties Sacensībās, iesaistītās personas dod savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/vai video attēli var tikt publicēti Pārvaldes un sadarbības partneru tīmekļvietnē, (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.

13. Ja komanda pārkāpj Sacensību nolikuma nosacījumus un sporta ētiku, organizatori var diskvalificēt Skolu no Spartakiādes sacensībām.
III. Dalībnieku pieteikšana Sacensībām

14. Skola pieteikumus atbilstoši Spartakiādes nolikuma 2.pielikumam iesniedz tiesnesim šā nolikuma 4. un 5.punktā minētā posma attiecīgās komandas sacensību pirmajā dienā.

15. Pieteikumā katrai komandai atļauts pieteikt 10 dalībniekus. Komandas sastāvā var iekļaut ne vairāk kā divas meitenes un divus jaunākus dalībniekus.
IV. Sacensību uzvarētāju apbalvošana

16. Sacensību godalgoto vietu ieguvējas komandas apbalvo ar kausiem un balvām. Finālsacensību uzvarētājas komandas var tikt apbalvotas ar piemiņas veltēm.

17. Sacensību godalgoto vietu ieguvējus komandu dalībniekus apbalvo ar medaļām.

